Shehu Sani: Ba mu ba Uba Sani satifiket din lashe zaben fitar da gwani ba – Inji APC ▷ Legit.ng
Shehu Sani: Ba mu ba Uba Sani satifiket din lashe zaben fitar da gwani ba – Inji APC
5 months ago 3226 views by Muhammad Malumfashi
Mun samu labari daga ‘Yan jaridun kasar nan cewa Jam’iyyar APC mai mulki ta karyata batun cewa an ba ‘Yan takarar da su ka lashe zaben fitar da gwani takardars shaidar nasara.
Kila Uba Sani ba zai yi takarar Sanata a 2019 ba saboda ya kai Jam'iyya Kotu
Mukaddashin Sakataren yada labarai na APC na kasa baki daya Yekina Nabena ya musanya cewa an ba wasu da su ka lashe zaben fitar da gwani satifiket. Nabena ya karyata wannan ne lokacin da ya zanta da manema labarai jiya.
KU KARANTA: Ba bu ko jam'iyya daya da ta gabatar mana da 'yan takarar ta - INEC
Da aka yi wa babban Jami’in Jam’iyyar maganar cewa Uba Sani sun shiga da kara zuwa Kotu bayan Jam’iyya ta haramta yin zaben fitar da gwani, sai ya maida amsa da cewa za su duba batun tare da daukar matakin da ya dace.
Kakakin na APC dai yace Mai ba Jam’iyya shawara zai yi wa rikicin na Shehu Sani da Uba Sani wanda ya kai gaban Kotu kallo da idanun basira tare da bada shawarar matakin da ya kamata a dauka domin samun masalaha a 2019.
A tsarin APC dai bai halatta ‘Dan Jam’iyya ya kai kara gaban Kotu ba kamar yadda sashe na 21 na dokar Jam’iyya ta bayyana. Don haka wasu Masana shari’a ke ganin cewa Malam Uba Sani ya fado kuma ba zai zama ‘Dan takaran APC ba.
Jiya kun ji cewa babu wani yunkuri da Majalisa ke yi na kokarin tsige Shugaban ta Yakubu Dogara daga matsayin sa saboda kurum ya sauya sheka daga Jam’iyyar APC mai mulki zuwa PDP mara rinjaye.
Adunni Ade DPR shortlisted candidates How to transfer airtime on Airtel Nursing schools in Nigeria Top 10 richest musicians in Nigeria
51 minutes ago 768 views
Jirgin yaki ya lalata sansanin horar da yan Boko Haram a Malkonory, Borno